**STAVBA** : **PARKOVISKO ZA DOMOM SLUŽIEB**

DRUH STAVBY : Dostavba

TYP STAVBY : Dopravná stavba

MIESTO STAVBY : Námestie slobody 1, 020 61 LEDNICKÉ ROVNE

K.ú. Lednické Rovne

číslo parcely C-KN 414/1, 141/2, 414/3,

413, 412, 411/1, 411/2, 411/3

411/4, 420/1

**INVESTOR : OBEC LEDNICKÉ ROVNE**

 Adresa : Námestie slobody 32

020 61 LEDNICKÉ ROVNE

|  |
| --- |
| 1. SÚHRNNÁ TECHNICKÁ SPRÁVA |



Zodpovedný projektant : **Ing. Ivan Klein**

: P.Mudroňa 9, 03601 Martin

Autor projektu  **: ArchMax,s.r.o.**

: Obrancov mieru 344/2

: 018 41 Dubnica nad Váhom

Vypracoval : **Ing. Zdenka Maťagová**

Stupeň projektovej dokumentácie **: pROJEKT PRE STAVEBNÉ POVOLENIE**

Dátum : 02/2018

**B1. Charakteristika územia stavby**

**B1.1 Zhodnotenie polohy a stavu staveniska**

Územie na ktorom sa bude umiestňovať navrhovaný výstavba parkovísk, je priamo napojené na existujúce parkoviská. Navrhovaná plocha sa nachádza v centre obce Lednické Rovne na parcelách č. C KN 414/1, 141/2, 414/3, 413, 412, 411/1, 411/2, 411/3, 411/4, 402/1. V existujúcom stave sú parcely nezastavané a vo vlastníctve investora. Na parcele č. C-KN 414/2 sa nachádza existujúca budova – obchod , ktorý sa vybúra ešte pred realizáciou projektu. Riešená plocha pre parkovisko je v priamom napojení na budovu domu služieb. Parkovisko sa bude budovať na plochách zo zeminy a čiastočnej spevnenej plochy a bude v priamom napojení na existujúce parkovisko. V súčasnosti je na zemine vysypaná štrkodrva nezistenej frakcie, projektant vychádzal z geodetického zamierania kt. bolo zrealizované pred násypom tejto plochy štrkom. Záujmové územie výstavby je neupravené. V rámci tejto stavby nedôjde k zásahu do trvalých porastov. Pred konečnou úpravou bude terén dotknutý výstavbou upravený do navrhovaných profilov a následne zatrávnený výsevom trávneho semena.

Vjazd na novú časť parkoviska bude z ulice Rovňanská – cez existujúci vjazd na exist. Parkovisko. Peší vstup na parkovisko je možný aj z ulice Jilemnického. Cez riešené územie prechádzajú podzemné vedenia kanalizácie, STL plynu, nadzemné rozvody NN, káblové rozvody NN ktorých ochranné pásma počas realizácie stavby treba rešpektovať!

Na území sa nenachádza žiadna zeleň, ktorá by bola v ochrannom pásme. Navrhované stavebné objekty sa nedotýkajú chránených území a kultúrnych pamiatok. Je nutné počas stavby všetky siete vytýčiť.

Navrhovaná stavba nebude mať negatívny vplyv na životné prostredie, z hľadiska prevádzkovania nie je zdrojom exhalátov alebo škodlivín.

**B1.2. Vykonané prieskumy a dôsledky z nich vyplývajúce pre návrh stavby**

Pre pozemok nebol vykonaný inžiniersko-geologický a hydrogeologický prieskum. Projektant vychádzal zo skúseností u okolitých stavieb. Je predpoklad, že hladina spodnej vody sa nachádza pod úrovňou základovej škáry. Neboli vytvorené žiadne sondy a ani prieskumy, ktoré by zisťovali existujúce skladby jednotlivých materiálov.

**B1.3 Použité mapové a geodetické podklady**

1. Katastrálna mapa
2. Polohopisné a výškopisné zameranie riešeného územia

**B1.4 Príprava pre výstavbu**

Projekt rieši návrh spevnených plôch a ich napojenie na existujúce spevnené plochy a preto pred začatím výstavby, musí byť určená skládka stavebného odpadu. Pred začatím výkopových prác investor prizve správcu podzemných sietí na vytýčenie jestvujúcich podzemných vedení. Na parcele č. C-KN 414/2 sa nachádza existujúca budova – obchod, ktorý sa vybúra ešte pred realizáciou projektu.

Pozemok je momentálne nezastavaný. Stavba bude realizovaná dodávateľským spôsobom. Dodávateľ stavby po dohode z investorom a kompetentnou osobou zberného dvora musí urobiť projekt organizácie výstavby, tak aby bola zabezpečená aj prevádzka zberného dvora a aj realizácia diela.

Pred začatím stavebných prác na pozemku je nutné vytýčenie hranice staveniska, výškových a smerových bodov, ako aj všetkých inžinierskych sietí. Umiestni sa unimobunka a veľkokapacitný kontajner pevného odpadu. Kontajnery budú pravidelne každý deň odvážané. Následne sa pristúpi k samotným stavebným prácam. Stavenisko musí byt zabezpečené pred vstupom nepovolaných osôb počas prebiehajúcich stavebných úprav.

V rámci asanačných prác obsiahnutých v projekte je nutné vybúranie niektorých častí spevnených plôch vzhľadom na napojenie nových plôch na existujúce. V rámci projektu sú potrebné výkopové práce v súvislosti budovaním spevnených plôch. Časť zeminy z výkopu sa použije na vyrovnanie terénu. Asanovaná suť sa bude vyvážať na miesto na to určené mestom. V súčasnosti sa v niektorých miestach na zemine nachádza štrkodrva, v prípade že je táto štrkodrva nepremiešaná zo zeminou je možne ju použiť do podkladu spevných plôch o správnom zhutnení. V súčasnosti je na zemine vysypaná štrkodrva nezistenej frakcie, projektant vychádzal z geodetického zamierania kt. bolo zrealizované pred násypom tejto plochy štrkom.

Na danom území nie je potrebné riešiť žiadne ochranné pásma objektov a porastov. Počas výstavby nebude obmedzená prevádzka iných budov.

Vzhľadom na rozsah stavby nie sú zvlášť veľké nároky na zdroje energií. Zdroje si zabezpečí dodávateľ stavby. Stavbu nie je potrebné zásobovať teplom, plynom ani žiadnym palivom. Prípadnú vodu, ktorá bude potrebná na výstavbu sa dovezie v cisterne .Charakter stavby a stavebných prác si nevyžaduje potrebu elektrickej energie. Hlavné stavebné práce budú vykonávané pomocou stavebných strojov na dieselové motory. Osvetlenie staveniska nie je potrebné. Slaboprúdové rozvody pre realizáciu stavby nie sú potrebné.

**B2. Urbanisticko-architektonické riešenie a stavebnotechnické riešenie stavby**

**B2.1 Urbanisticko-architektonické riešenie**

Projekt rieši výstavbu nových parkovísk, ktoré vzniknú ako rozšírenie existujúcich parkovísk, čím sa docieli zvýšenie parkovacích možností o ďalších 52 parkovacích miest + 3 imobilné. Súčasťou projektu je aj dotvorenie spevnených plôch pre peších a sadové úpravy vyčleneného areálu, čím sa docieli nielen prepojenie existujúcich parkovísk a spevnených plôch z novovybudovanými ale taktiež sa zatraktívni celý priestor okolo domu služieb. Priestor na ktorom sa bude realizovať stavebný zámer, je v existujúcom stave neupravený a dosť opotrebovaný (exist. Asfaltová Plocha za domom služieb). Urbanistický návrh vychádzal z investičného zámeru, ktorý zabezpečil investor. Navrhované parkoviská a pešie spevnené plochy sú situované na parcelách C-KN 414/1, 141/2, 414/3, 413, 412, 411/1, 411/2, 411/3, 411/4, 402/1. č. v k.ú. Lednické rovne a sú vo vlastníctve investora.

Na riešenom území sa nachádzajú nadzemné rozvody NN, VO, káblové rozvody NN, slaboprúdu, rozvody STL plynu, a kanalizácie, ktorých ochranné pásma počas realizácie stavby treba rešpektovať!

**B2.2 Stavebno-technické riešenie stavby**

SO-01 Spevnené parkovacie plochy

Parkovisko bude prístupné cez existujúce parkovisko cez existujúci vjazd z ul. Rovňanská. Navrhované parkovisko je riešené ako funkčné dopojenie existujúceho parkoviska v jeho zadnej časti.

Systém dopravy je riešený nasledovne: Existujúce parkovisko je prístupné po obojsmernej komunikácii, na ktorú sa napojí nové parkovisko, ktoré bude prístupné pomocou jednosmernej komunikácie š. 5,0 m, okolo ktorej sú umiestnené navrhované parkoviská. Jednotlivé napojenie novej časti je riešené s cieľom napojiť sa na existujúcu niveletu existujúceho parkoviska.

Parkovisko a komunikáciu tvorí jednoliata spevnená asfaltová plocha, ktorá je funkčne a opticky oddelená od plôch zo zámkovej dlažby a zelene. Oddelenie jednotlivých plôch je pomocou obrubníkov. Prechod z parkoviska na pešiu zónu- chodníky je v prevažnej miere bezbarierový.

Súčasťou dotvorenia spevnených plôch je taktiež aj vyriešenie vstupu do suterénu domu služieb, v ktorom sa nachádzajú rôzne prevádzky. Vzhľadom na napájanie nových spevnených plôch na exist. Niveletu parkovísk bude priestor okolo týchto vstupov do suterénu upravený znížením oproti komunikácii cesty a prepojenie pomocou schodov a rampy – bezbarierovej.

V rámci spevnených plôch pre parkoviská sú navrhnuté kolmé státia rozmeru 2,50 x 4,5 m v počte 52 státí, + 3státia budú vyhradené pre osoby so zníženou schopnosťou pohybu v šírke 3,50m. Jedno státie je vyhradené pre zásobovanie. Konštrukcia parkoviska je navrhovaná asfaltová- živičná, chodníky a spevnené plochy pre peších sú zo zámkovej dlažby.

V rámci jednotlivých napojení na exist. asfaltovú plochu dôjde k úpravám v súvislosti s prepojením vjazdu – nových vrstiev. V rámci existujúcej plochy (v mieste napojení novej a starej komunikácie) je potrebné v šírke 1,0 m odfrézovanie exist. Vozovky v hr. 50 mm a taktiež v šírke 1,0 m odfrézovanie v hr. 100 mm a následné stupňovité vybúranie exist. Vrstiev vozovky. Pred samotným búraním je nutné najskôr konštrukciu vozovky zapíliť. Tieto úpravy je nutné urobiť aby sa dôkladne prepojili navrhované vrstvy novej časti vozovky s už ex. časťou a pri búraní jednotlivých ex. vrstiev vozovky nedošlo k porušeniu ex. vrstiev t.j. nedošlo k lámaniu kraja, praskaniu a pod., je nutné vykonať pozdĺžne zapílenie pozdĺž navrhovanej šírkovej úpravy. V časti kde sa nachádza exist. Asf. Porušená plocha sa táto plocha vybúra celá + urobia sa výkopové práce tak aby bolo možné uložiť nové vrstvy. Po dokončení výkopových prác sa zhutní zemná pláň na Edef2 min. 45 MPa a následne sa postupne uložia vrstvy štrkodrvy, ktoré je nutné hutniť po vrstvách 200 mm. Konštrukčnú pláň je nutné zhutniť na hodnoty predpísané v technickej správe. Následne sa položia jednotlivé nové vrstvy vozovky, aby sa zabránilo vzniku prasklín v miestach spoja starej a novej časti vozovky uloží sa geomreža v hornej vrstve. Presné riešenie je uvedené v technickej správe k objektu.

SO 02- Sadové úpravy a drobná architektúra

V rámci drobnej architektúry bude priestor vo vyčlenených miestach doplnený o prvky mestského mobiliáru ako sú : lavičky koše , zábrany pre autá, ..... Sadovými úpravami sa celý priestor zatraktívni a doplní o dreviny a kríky vhodné do mestkého prostredia ( resp. prostredia frekventovaného dopravou) s rešpektovaním miestnej klímy. Sadové úpravy riešia taktiež aj zahumusenie zelených plôch okolo parkoviska, a ostrovčekov.

SO 03 Odvodnenie spevnených plôch

Odvodnenie spevnených plôch bude pomocou navrhovaného pozdĺžneho a priečneho sklonu odvedené do systému bodových vpustov a líniových odvodňovacích žľabov s odvedením do jestvujúcej dažďovej kanalizácie. Minimálny priečny sklon na asfaltovej komunikácii je 2% a  min pozdĺžny sklon na asfaltovej komunikácii je 0,5%.

Dažďové vody budú predčistené v navrhovanom odlučovači ropných látok a časť dažďových vôd bude predčistená v existujúcom odlučovači. Do zaolejovanej kanalizácie sa zvedú všetky vody s potencionálnym možným znečistením ropnými látkami.

Odvodnenie plôch zo zámkovej dlažby pred vchodmi do suterénu bude pomocou odvodňovacieho žľabu, ktorý bude napojený taktiež na exist. Dažďovú kanalizáciu. Ostatné spevnené plochy zo zámkovej dlažby budú odvodnené sklonom do spevnenej asfaltovej plochy a taktiež vsakom do podložia.

SO-04 Verejné osvetlenie

Súčasťou projektu je taktiež riešenie verejného osvetlenia, ktoré bude dopĺňať exist. Osvetlenie.

**B2.3 Technológia hlavnej výroby, (prevádzky, vrátane zariadení umiestnených vo voľnom priestranstve**

Projekt nerieši túto časť

**B2.4 Požiadavky na dopravu**

Dopravný prístup na navrhované parkovisko bude z ulice Rovňanská cez existujúci vjazd a existujúce parkovisko. Pri realizácii stavebných prác nedôjde k zvláštnemu užívaniu miestnych komunikácií, avšak je nutné aby sa osadili značky jednak na exist. parkovisku a jednak značky, ktoré sa osadia na ul. Rovňanská kde bude výjazd vozidiel stavby. Jedná sa zabezpečenie oblasti dlhodobého pevného pracoviska. Zabezpečením dlhodobého pevného pracoviska nedôjde k zúženiu dvojpruhovej obojsmernej cesty a ani obmedzeniu na komunikácii. Doprava bude vedená v oboch jazdných pruhoch. Zabezpečením dlhodobého pracoviska dôjde k obmedzeniu a čiastočnému záberu pre stavenisko existujúceho parkoviska. Dopravné značenie je určené v technickej správe.

**B2.5 Úpravy plôch a priestranstiev**

Stavebné objekty SO 01 a SO 02 pojednávajú o úprave plôch ( SO 01 – vytvorenie parkovísk a prislúchajúcich plôch, a SO 02- zatraktívnenie areálu cez sadové a prvky drobnej architektúry. Tieto stavebné objekty riešia cieľ a zámer projektu. Navrhovaná parkovisko a ostatné spevnené plochy nadväzujú na existujúce spevnené plochy, ktorých výškové osadenie a šírkové pomery plne rešpektuje.

**B2.6 Starostlivosť o životné prostredie**

Spevnená plocha svojou prevádzkou nebude produkovať žiadne škodliviny a odpadové látky a vzhľadom na to nemá negatívny vplyv na životné prostredie. Dodávateľ stavby je povinný sa zaoberať ochranou životného prostredia pri realizácii stavebných prác.

Vzhľadom na charakter stavby je zmena vplyvu na životné prostredie minimálny. Počas stavby nebudú použité žiadne zdraviu škodlivé materiály.

Nakladanie s odpadmi počas realizácie stavby:

Stavba bude realizovaná dodávateľsky. Generálny dodávateľ stavby bude vybratý investorom stavby. Dodávateľ je povinný pri odovzdaní a prevzatí stavby investorovi odovzdať doklad o spôsobe zneškodnenia – uloženia stavebného odpadu na skládku, vzniknutého počas výstavby.

***Opatrenia počas výstavby***

Budú využité jestvujúce plochy v blízkosti staveniska bez nároku na budovanie nových prístupových ciest. Zhotoviteľ stavby je povinný zabezpečiť bezprašnosť prístupových komunikácii ich udržiavaním. Zhotoviteľ vypracuje plán havarijných opatrení v zmysle platnej legislatívy.

V prípade potreby budú výjazdy na cestu čistené tak, aby nedošlo k ohrozeniu jestvujúcej dopravy. Nevzniknú žiadne mimoriadne opatrenia súvisiace s ochranou životného prostredia.

Zhotoviteľ je povinný dodržiavať nariadenia a vyhlášky o ochrane ovzdušia, vodných zdrojoch tokov a plôch, stavebný odpad ukladať na legálne skládky s triedením podľa druhu a charakteru odpadu v zmysle Zákona o odpadoch.

***Odpady z výstavby***

Vznikajúci odpad z použitých stavebných materiálov je potrebné zatriediť podľa katalógu odpadov (Príloha č.1,Vyhlášky Ministerstva životného prostredia Slovenskej republiky č.365/2015 Z.z.):

Tabuľka č.1: odpady podľa Vyhlášky MŽP SR č.365/2015Z.z

|  |  |  |  |
| --- | --- | --- | --- |
| ***Číslo odpadu*** | ***Druh odpadu*** | ***Kategória odpadu*** | ***Množstvo*** |
| **15** | **Odpadové obaly , absobenty, handry na čistenie, filtračný materiál a ochranné odevy inak nešpecifikované** |  |  |
| **1501** | **Obaly (vrátane odpadových obalov zo separovaného zberu komunálnych odpadov)** |  |  |
| 150101 | Obaly z papiera a lepenky | O | 0,01t |
| 150102 | Obaly z plastov | O | 0,02t |
| 150103 | Obaly z dreva | O | 10 ks palety |
| **1502** | **Absorbenty, filtračné materiály, handry na čistenie a ochranné odevy** |  |  |
| 150203 | Absorbenty, filtračné materiály, handry na čistenie a ochranné odevy iné ako uvedené v 15 02 02 | O | 0,02 t |
| **17** | **Stavebné odpady z demolácií (vrátane výkopovej zeminy z kontaminovaných miest)** |  |  |
| **1701** | **Betón, tehly, keramika, dlaždice, obkladačky a keramika** |  |  |
| 170101 | Betón | O | 40,5 t |
| **1703** | **Bitúmenové zmesi, uhoľný decht a dechtové výrobky** |  |  |
| 170302 | Bitúmenové zmesi iné ako uvedené v 170301 | O | 145,8 t |
| **1705** | **Zemina vrátane výkopovej zeminy z kontaminovaných plôch, kamenivo a materiál z bagrovísk** | O |  |
| 170506 | Výkopová zemina iná ako uvedená v 170505 | O | 1025,8 m3 |

Kategória odpadu ostatný vznikne pri výkopových prácach- búracích prácach sa uskladní na spoplatnenej skládke TKO, alebo sa odpad (výkopová zemina) vyvezie na parcely v rámci staveniska a môže byť využitý na zásyp jestvujúcich nerovností terénu. Kategória - O.

V záujme obmedzenia negatívnych vplyvov na minimálnu mieru, je potrebné zo strany zhotoviteľa zabezpečiť realizáciu prác rýchlo a za dodržania všetkých kvalitatívnych podmienok a dodržania bezpečnosti pri práci. Od dodávateľa stavby sa všeobecne vyžaduje, aby minimalizoval negatívne účinky stavebnej činnosti na okolie stavby.

Zhotoviteľ predloží doklad o spôsobe nakladania s odpadmi vzniknutými počas výstavby.

V priestore staveniska nie je známa žiadna existencia objektov pamiatkovej starostlivosti a pásiem ochrany prírody. Z prevádzky cesty nevznikajú žiadne odpadové látky.

**B2.7 Starostlivosť o bezpečnosť práce a technických zariadení**

Ochrana pred nebezpečnými a škodlivými faktormi pracovného procesu a tým zabezpečenie bezpečnosti práce sa riadi požiadavkami obsiahnutými v nasledovných základných predpisoch:

*Zákon č. 311/2001 Zz Zákonník práce v znení neskorších predpisov(Zákon č. 341/ 2011),*

*Zákon NR SR č.124/2006 Z.z. o bezpečností a ochrane zdravia pri práci v znení neskorších predpisov,*

*Nariadenie vlády SR č. 395/2006 Z.z. o minimálnych požiadavkách na poskytovanie a používanie osobných ochranných pracovných prostriedkov,*

*Vyhláška SÚBP č.59/1982, ktorou sa určujú základné požiadavky na zaistenie bezpečností práce a technických zariadení v znení neskorších noviel(484/1990 Zb., 374/1990 Zb.)*

*Vyhláška MPSVaR č.508/2009 Z.z. na zaistenie bezpečnosti a ochrany zdravia pri práci a bezpečnosti technických zariadení a v ďalších všeobecne záväzných právnych predpisoch a nariadeniach na zaistenie BOZP.*

*Zákon č. 50/1976 Z.z. o územnom plánovaní a stavebnom poriadku ( stavebný zákon) v znení neskorších predpisov ( 237/ 2000 Z.z., 532/2002 Z.z.)*

*Ďalej pri realizácii stavby je potrebné sa riadiť ustanoveniami zakotvenými v normách :*

*STN 34 31 08 Bezpečnostné predpisy o zachádzaní s elektrickými zariadeniami osobami, bez elektrotechnickej kvalifikácie,*

*STN 05 06 10 Bezpečnostné predpisy pre zváranie plameňom a rezanie kyslíkom,*

*STN 73 23 10 Prevádzanie murovaných konštrukcií,*

*STN 73 24 00 Prevádzania a kontrola betónových konštrukcií,*

*STN 73 81 06 Ochranné a záchytné konštrukcie,*

*STN 34 10 10 Všeobecné predpisy pre ochranu pred nebezpečným dotykovým napätím,*

*STN 73 30 50 Zemné práce,*

*STN 92 0201-2* *Požiarna bezpečnosť stavieb – spoločné ustanovenia*

**B2.8 Protipožiarne zabezpečenie stavby**

Navrhovaná prístupové komunikácie, ako aj samotné parkovisko vyhovuje požiadavkám Z.z. č.94/2004 § 82, ktorými sú:

(1) Prístupová komunikácia na zásah musí viesť aspoň do vzdialenosti 30 m od stavby a od vchodu do nej, cez ktorý sa predpokladá zásah; ak prístupová komunikácia vedie k rodinnému domu, táto vzdialenosť môže byť najviac 50 m.

(2) Prístupová komunikácia podľa odseku 1 nemusí byť vybudovaná k samostatne stojacej stavbe, ak náklady na jej vybudovanie by boli neúmerne vysoké alebo ak sa nachádza v ťažko prístupnom mieste alebo na odľahlom mieste

(3) Prístupová komunikácia musí mať trvale voľnú šírku najmenej 3 m a jej únosnosť na zaťaženie jednou nápravou vozidla musí byť najmenej 80 kN; do trvale voľnej šírky sa nezapočítava parkovací pruh.

(4) Vjazdy na prístupové komunikácie a prejazdy na nich musia mať šírku najmenej 3,5 m a výšku najmenej 4,5 m.

(5) Každá neprejazdná jednopruhová prístupová komunikácia dlhšia ako 50 m musí mať na konci slučkový objazd alebo plochu umožňujúcu otáčanie vozidla

**B2.9 Zariadenie civilnej ochrany a jeho mierové využitie**

V objekte nie je riešené ani nie je potrebné zariadenie civilnej ochrany

**B2.10 Stanovenie ochranných pásiem**

Podľa dostupných údajov v mieste výstavby nedôjde k takej kolízii s ostatnými podzemnými vedeniami tak, aby bolo potrebné ich preloženie. Pri realizácií stavebných prác je nutné rešpektovať ochranné pásma všetkých inžinierskych sietí. V miestach predpokladaného kontaktu so zemným vedením inžinierskych sietí je nutné postupovať podľa nariadení a požiadaviek správcu. Vedenie všetkých inžinierskych sietí v priestore staveniska je nutné nechať vytýčiť pred zahájením stavby a všetky poškodenia hlásiť správcovi. Takisto je nutné pri pojazde stavebných mechanizmov dbať na ochranu vzdušného vedenia v priestore stavby. Pred realizáciou je nutné overiť polohu inžinierskych sietí a po dobu výstavby dostatočne chrániť pred poškodením.

Zahájenie stavby bude bližšie špecifikované a u presnené objednávateľom projektovej dokumentácie. Projektant odporúča, aby sa stavba realizovala v mesiacoch Marec – Október, teda mimo obdobia zimnej údržby.

Územie výstavby sa nenachádza v žiadnom ochrannom pásme charakteru ochrany prírody a ochrany kultúrne cenných lokalít, pri výstavbe sa nezasahuje do chránených objektov.

**B2.11 Koordinačné opatrenie v prípade inej súbežnej výstavby v priestore alebo blízkosti stavby**

V blízkosti navrhovanej stavby sa neuvažuje so súčasnou a súbežnou výstavbou iných objektov a stavieb, preto nie je potrebné vytvárať opatrenia na súbeh stavieb.

**B3. Zemné práce**

Stavebnými úpravami a výstavbou sa vytvárajú nové zemné práce pre spevnené plochy. Jednotlivé zakladanie je uvedené v jednotlivých objektoch.

**B4. Podzemná voda**

Pri zemných prácach nedôjde k styku s podzemnou vodou. (Nebol robený geologický prieskum)

**B5. Kanalizácia**

Dažďová voda zo spevnených plôch je odvedená do uličných vpustí rozmiestnených po areály. Z uličného vtoku je odtokové potrubie napojené do navrhovanej kanalizácie z rúr PVC-U DN 160. Kanalizácia je napojená do odtokovej betónovej kanalizačnej šachty RŠ1 DN 1000, osadená v trase existujúceho kanalizačného vedenia s priemerom DN400. Napojená je na exist. trasu cez šachtu. V mieste pôvodného potrubia na existujúcej zúženej trase s DN 300 sa osadí odlučovač ropných látok (ORL). Ďalšia plocha navrhovaného parkoviska je odvádzaná do existujúcej ORL vpuste a následne zaústená do existujúcej trasy kanalizácie. Existujúca kanalizácia s prečistenou vodou je vyústená do blízkeho potoka. Odvodňovací systém je rozdelený do troch odvodňovacích vetví. Odvodnenie zníženej časti pred budovou je prostredníctvom líniového žľabu, ktorý je napojený na pôvodnú trasu odvodnenie tejto časti do existujúcej dažďovej šachty. Trasovanie siete je volené tak, aby sa rešpektovali ochranné pásma už vybudovaných inžinierskych sietí.

Skúšanie vodotesnosti kanalizačných stôk sa vykoná v celom rozsahu, pričom sa musí postupovať podľa STN EN 1610.

Do zaolejovanej kanalizácie sa zvedú všetky vody s potencionálnym možným znečistením ropnými látkami.

Odvodnenie plôch zo zámkovej dlažby pred vchodmi do suterénu bude pomocou odvodňovacieho žľabu, ktorý bude napojený taktiež na exist. Dažďovú kanalizáciu. Ostatné spevnené plochy zo zámkovej dlažby budú odvodnené sklonom do spevnenej asfaltovej plochy a taktiež vsakom do podložia. Riešenie bude upresnené v ďalšom projektovom stupni.

**B6. Zásobovanie vodou**

Projekt nerieši túto časť. Charakter stavby si to nevyžaduje.

**B7. Teplo a palivá**

Projekt nerieši túto časť. Charakter stavby si to nevyžaduje.

**B8. Rozvod elektrickej energie**

Projekt nerieši túto časť. Charakter stavby si to nevyžaduje.

**B9. Ostatná energia**

Projekt nerieši časť ostatná energia.

**B10. Vonkajšie osvetlenie**

Súčasťou projektu je rozšírenie verejného osvetlenia, o osvetlenie na novovnavrhovanom parkovisku. V projekte sú 3 pripájacie body. Jeden existujúci stĺp verejného osvetlenia sa bude demontovať (viď situáciu). Prípojný bod nových káblových rozvodov **“A“** sa nachádza na fasáde budovy tesne pod úrovňou strešnej roviny. Odtiaľ budú napájané svietidlá osadené na fasáde. Prípojný bod nových káblových rozvodov **“B“** je na existujúcom osvetlení SV3. Rozvod napája budúce osvetlenie akcentu. Prípojný bod nových káblových rozvodov **“C“** je na existujúcom osvetlení (vid situácia). Rozvod napája parkové osvetlenie. Pripájací bod (svorkovnica) bude umiestnený pod terénom.

Verejné osvetlenie parkoviska bude napájané z prípojných bodov označených v situácii. Pripájať sa budeme na existujúcu sieť verejného osvetlenia na budove. Existujúce svietidlo sa demontuje a osadí sa 6 nových LED svietidiel umiestnených na fasáde. Svietidla budú osadené cez výložník Pre budúce osvetlenie akcentu bude zrealizovaná príprava – káblové rozvody ukončené v plechovej krabici. Osvetlenie novovytváraného miesta s parkovou úpravou bude osvetlené dvoma nízkymi svietidlami, napájanými z blízkeho stĺpu verejného osvetlenia.

Existujúce svietidlo osadené v strede chodníka sa demontuje pre prípadné ďalšie použitie.

Trasa nových elektrických rozvodov je po fasáde v ochrannej PVC lište a pod zemou v nezamŕzanej hĺbke. Použité rozvody budú 2x2,5 CYKY káblami. Celková dĺžka káblových rozvodov je 83mb.

Spoje rozvodov budú realizované cez svorkovnice IP54.

**B11. Oznamovacie zariadenia a slaboprúdové rozvody**

Projekt nerieši oznamovacie zariadenia a slaboprúdové rozvody.

**B12. Vzduchotechnika a chladenie**

Projekt nerieši túto časť. Charakter stavby si to nevyžaduje.

**B13. Iné prípadne nadzemné vedenia**

Iné vedenia sa nevyskytujú

**B14. Požiadavky na súčinnosť strojov a zariadení technického a technologického vybavenia stavby.**

Projekt nerieši túto časť. Charakter stavby si to nevyžaduje. Stavba je nevýrobného charakteru

**UPOZORNENIE**

Výstavba môže byť započatá až po vytýčení všetkých podzemných vedení na stavenisku!

Je nutné dodržiavať technické listy výrobcov jednotlivých materiálov navrhnutých v projekte. !!!!Pred výstavbou neboli vykonané žiadne sondy, ktoré by zisťovali skladbu a kvalitu existujúcich spevnených plôch. Je nutné urobiť sondy, ktoré by potvrdili predpokladané materiály v projekte., resp. v prípade iných materiálov prehodnotiť navrhované skladby !!!